Задача 1. Съставете програма на VBA за определянe на сумата от първите n естествени числа Sum = 1+2+ ... + n

Когато тябва да получим сума, независимо от участващите в тази сума числа, трябва предварително да занулим /да присвоим 0 на/ определена за целта променлива. В болшинството съвременни компилатори това се прави при стартиране на програмата за всички променливи, но с учебна цел, ние винаги ще записваме в нашите програми оператор за зануляване на определената за сума променлива. След това, в цикъл ще прибавяме нова стойност към съществуващата в клетката, избрана за сума.

Задача 2. Съставете програма на VBA за определяне на произведението от първите n естествени числа.

В математиката произведението 1.2.3 ... (n-1).n се отбелязва с n! и се нарича факториел.

Програмата ни ще се отличава от предната само по инициализацията на променливата, определена за натрупване на произведението и по операцията \*, която ще замени +. Променливата, определена за натрупване на произведение винаги ще зареждаме предварително със стойност 1.